
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 28 

6 Φεβρουάριου 2004 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 32 

Σύσταση και Οργανισμός της Γενικής Γραμματείας 
της Κυβέρνησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 7, όπως τροποποιήθηκε και συμπληρώθηκε με 
το άρθρο 37 του Ν. 1968/1991 "Ρύθμιση θεμάτων αρμοδιότητας 
του Υπουργείου Δικαιοσύνης" (ΦΕΚΑ' 150), και 32 του Ν. 1558/ 
1985 "Κυβέρνηση και Κυβερνητικά Όργανα" (ΦΕΚΑ' 137), 

β) του άρθρου 25 του Ν. 2362/1995, "Περί δημοσίου λογι¬ 
στικού, ελέγχου των δαπανών του Κράτους και άλλες διατά¬ 
ξεις" (ΦΕΚΑ'247), 

γ) του άρθρου 29 Α του Ν. 1558/1985 που προστέθηκε με 
το άρθρο 27 του Ν. 2081/1992 (α' 154), όπως τροποποιήθηκε 
με το άρθρο 1 παρ. 2α του Ν. 2469/1997 (ΦΕΚΑ'38). 

δ) του άρθρου 22 του Ν. 2362/1995 (ΦΕΚΑ'247). 

2. Το γεγονός ότι από τις διατάξεις του Διατάγματος αυτού 
προκαλείται δαπάνη: 

α) ύψους 1.292.000,00 Ευρώ, σε βάρος του κρατικού προ¬ 
ϋπολογισμού, για το οικονομικό έτος 2004, η οποία θα καλυ¬ 
φθεί από τις υπάρχουσες πιστώσεις του Υπουργείου Οικονο¬ 
μίας και Οικονομικών και του ειδικού φορέα 23-640 και 

β) για κάθε επόμενο οικονομικό έτος, το παραπάνω ποσό 
της δαπάνης δεν θα υπερβαίνει σε ποσοστό την ετήσια προ- 
βλεπόμενη αύξηση των πιστώσεων που ορίζεται από το 
Υπουργείο Οικονομίας και Οικονομικών. 

3. Το πρακτικό επεξεργασίας 12/2004 του Συμβουλίου της 
Επικράτειας. 

Με πρόταση του Πρωθυπουργού και του Υπουργού Οικο¬ 
νομίας και Οικονομικών αποφασίζουμε: 

ΚΕΦΑΛΑΙΟ Α' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 

Άρθρο 1 
Τίτλος - Σκοπός 

1. Συνιστάται Γενική Γραμματεία της Κυβέρνησης. Όπου 
στην ισχύουσα νομοθεσία αναφέρονται οι όροι "Γραμματεία 
του Υπουργικού Συμβουλίου" ή "Γενική Γραμματεία του 
Υπουργικού Συμβουλίου", και "Γραμματέας του Υπουργικού 
Συμβουλίου" ή "Γενικός Γραμματέας του Υπουργικού Συμβου¬ 
λίου", νοούνται, εφεξής η "Γ ενική Γ ραμματεία της Κυβέρνη¬ 
σης" και ο "Γ ενικός Γ ραμματέας της Κυβέρνησης" αντίστοιχα. 

2. Η Γενική Γ ραμματεία της Κυβέρνησης αποτελεί αυτοτελή δη¬ 
μόσια υπηρεσία που υπάγεται απ' ευθείας στον Πρωθυπουργό. 


3. Η Γενική Γραμματεία της Κυβέρνησης είναι επιτελική δημό¬ 
σια υπηρεσία, η οποία υποστηρίζει το έργο του Πρωθυπουργού 
και της Κυβέρνησης κατά την άσκηση των αρμοδιοτήτων τους, 
παρέχει γραμματειακή υποστήριξη στο Υπουργικό Συμβούλιο, 
στα λοιπά συλλογικά κυβερνητικά όργανα και στις διυπουργι¬ 
κές επιτροπές, εκτός αν τα καθήκοντα αυτά έχουν ανατεθεί σε 
άλλα όργανα, συντονίζει και παρακολουθεί την εφαρμογή των 
αποφάσεων των οργάνων αυτών και γενικά ασκεί όλες τις αρ¬ 
μοδιότητες που προβλέπονται με το παρόν Προεδρικό Διάταγ¬ 
μα, ή ανατίθενται σε αυτή από άλλες διατάξεις. 

Άρθρο 2 

Γ ενική Διάρθρωση 

1. Η Γ ενική Γ ραμματεία της Κυβέρνησης αποτελείται από: α) 
Το Ιδιαίτερο Γ ραφείο του Γ ενικού Γ ραμματέα β) το Νομικό Γ ρα¬ 
φείο γ) το Γ ραφείο Γ ραμματειακής Υποστήριξης των κυβερνη¬ 
τικών οργάνων και δ) το Γ ραφείο Διοικητικής και Οικονομικής 
Υποστήριξης, τα οποία λειτουργούν σε επίπεδο γραφείου. 

2. Στη Γ ενική Γ ραμματεία της Κυβέρνησης υπάγονται η Κε¬ 
ντρική Νομοπαρασκευαστική Επιτροπή (ΚΕΝΕ) και η Κεντρι¬ 
κή Επιτροπή Κωδικοποίησης (ΚΕΚ), οι οποίες ασκούν τις αρ¬ 
μοδιότητες που προβλέπονται από τις κείμενες διατάξεις. 

3. Με την επιφύλαξη των διατάξεων του παρόντος η Γενική 
Γ ραμματεία της Κυβέρνησης και οι υπηρεσίες των οποίων έχει 
τη διοικητική και οικονομική υποστήριξη, εξυπηρετούνται από 
το Γ ραφείο του Νομικού Συμβούλου του Κράτους στη Γ ενική 
Γ ραμματεία Δημόσιας Διοίκησης του Υπουργείου Εσωτερικών, 
Δημόσιας Διοίκησης και Αποκέντρωσης, την Υπηρεσία Δημο¬ 
σιονομικού Ελέγχου του Υπουργείου Οικονομικών και από την 
Υπηρεσία Επιτρόπου του Ελεγκτικού Συνεδρίου στη Βουλή. 

Άρθρο 3 

Γενικός Γ ραμματέας 

1.0 Γ ενικός Γ ραμματέαςτης Κυβέρνησης είναι μετακλητός 
υπάλληλος με βαθμό Ιο της κατηγορίας Ειδικών Θέσεων, ο 
οποίος διορίζεται και παύεται με απόφαση του Πρωθυπουρ¬ 
γού που δημοσιεύεται στην Εφημερίδα της Κυβερνήσεως. 

2. Σε περίπτωση απουσίας ή κωλύματος καθήκοντα του Γ ε¬ 
νικού Γ ραμματέα της Κυβέρνησης ασκεί πρόσωπο, το οποίο 
ορίζεται από τον Πρωθυπουργό με απόφαση που δημοσιεύ¬ 
εται στην Εφημερίδα της Κυβερνήσεως. 

3. Η θέση του Γενικού Γραμματέα της Κυβέρνησης είναι 
ασυμβίβαστη με την κατοχή άλλης θέσης στο δημόσιο ή τον 
ιδιωτικό τομέα. 

4. Οι διατάξεις που ισχύουν για τους Γ ενικούς Γ ραμματείς 
των Υπουργείων εφαρμόζονται ανάλογα και για τον Γενικό 
Γ ραμματέα της Κυβέρνησης, εφόσον δεντροποποιούνται από 
τις ειδικές νομοθετικές και κανονιστικές διατάξεις που ισχύουν 
κάθε φορά για τη Γενική Γραμματεία της Κυβέρνησης. 

5.0 Γ ενικός Γ ραμματέας ασκεί ιδίως τις εξής αρμοδιότητες: 
α) Προΐσταται των υπηρεσιών της Γενικής Γραμματείας 
της Κυβέρνησης. 

β) Είναι ο άμεσος βοηθός του Πρωθυπουργού στη διεκπεραί¬ 
ωση των εντολών του, παρακολουθεί την εφαρμογή των απο¬ 
φάσεων και οδηγιών του, και ιδίως εκείνων που αφορούν το συ¬ 
ντονισμό του κυβερνητικού έργου, καθώς και την εκτέλεση των 
αποφάσεων του Υπουργικού Συμβουλίου και των συλλογικών 
κυβερνητικών οργάνων, ενημερώνοντας σχετικά τον Πρωθυ¬ 
πουργό και τους αρμόδιους Υπουργούς και Υφυπουργούς. 

γ) Ασκεί καθήκοντα γραμματέα στο Υπουργικό Συμβούλιο, στα 
συλλογικά κυβερνητικά όργανα και τις διυπουργικές επιτροπές 
εκτός αν τα καθήκοντα αυτά έχουν ανατεθεί σε άλλα όργανα. 

δ) Οι γραμματείς των λοιπών κυβερνητικών οργάνων όπου 
δεν μετέχει ο Γ ενικός Γ ραμματέας της Κυβέρνησης του κοι¬ 
νοποιούν τις προσκλήσεις με την ημερήσια διάταξη την οποία 
καταρτίζουν και αντίγραφο των πρακτικών που τηρούν. 

ε) Ενημερώνει τα μέλη της Κυβέρνησης και τους Υφυ¬ 
πουργούς για τις αποφάσεις του Πρωθυπουργού, του 
Υπουργικού Συμβουλίου και των λοιπών συλλογικών κυβερ¬ 
νητικών οργάνων και παρακολουθεί την εφαρμογή τους. 

στ) Συνεργάζεται με τον Πρόεδρο της Βουλής, τα μέλη της 
Κυβέρνησης και τους Υφυπουργούς και τον Γ ενικό Γ ραμμα- 
τέατηςΠροεδρίαςτηςΔημοκρατίας,γιαταθέματαπου εμπί¬ 
πτουν στον κύκλο των αρμοδιοτήτων της Γενικής Γραμματεί- 
αςτης Κυβέρνησης. 

6. Ο Γενικός Γραμματέας της Κυβέρνησης, με απόφασή 
του που δημοσιεύεται στην Εφημερίδα της Κυβερνήσεως, 
μπορεί να: 

α) μεταβιβάζει αρμοδιότητες και το δικαίωμα υπογραφής 
σε διοικητικής και οικονομικής φύσης θέματα στους προϊ¬ 
σταμένους των υπηρεσιακών μονάδων της Γενικής Γραμμα- 
τείαςτης Κυβέρνησης, 

β) κατανέμει και ανακατανέμει τις θέσεις και να καθορίζει 
τη σύνθεση του προσωπικού των υπηρεσιακών μονάδων της 
Γ ενικής Γ ραμματείας της Κυβέρνησης, 
γ) συνιστά με απόφασή του, επιτροπές ή ομάδες εργασίας 
από δημόσιους λειτουργούς και υπαλλήλους και ιδιώτες 
εμπειρογνώμονες για τη μελέτη, συλλογή και επεξεργασία 
στοιχείων ή εκτέλεση εργασίας νομοπαρασκευαστικού ή άλ¬ 
λου έργου συναφούς με τις αρμοδιότητες της Γ ενικής Γ ραμ¬ 
ματείας της Κυβέρνησης. Με την απόφαση αυτή μπορεί να κα¬ 
θορίζεται ο χρόνος ολοκλήρωσης της εργασίας ή του έργου. 

Σε περίπτωση καθορισμού αμοιβής ή αποζημίωσης των 
επιτροπών ή ομάδων αυτών η απόφαση υπογράφεται και από 
τον Υπουργό Οικονομίας και Οικονομικών. 

Άρθρο 4 

Ιδιαίτερο Γ ραφείο του Γ ενικού Γ ραμματέα 

1. Το Ιδιαίτερο Γ ραφείο του Γ ενικού Γ ραμματέα είναι αρ¬ 
μόδιο για την οργάνωση καιτο συντονισμό των ενεργειώντης 
Γ ενικής Γ ραμματείας της Κυβέρνησης. 

2. Ειδικότερα, στο Ιδιαίτερο Γ ραφείο υπάγονται οι ακόλου¬ 
θες αρμοδιότητες: 

α) η οργάνωση της επικοινωνίας του Γ ενικού Γ ραμματέα με 
τα μέλη της Κυβέρνησης και τους Υφυπουργούς, τους Γενι¬ 
κούς Γ ραμματείςτων Υπουργείων, το Προεδρείο καιτη Γ ενική 
Γραμματεία της Βουλής, τις Κοινοβουλευτικές Ομάδες των 
κομμάτων, τη Γενική Γραμματεία της Προεδρίας της Δημο¬ 
κρατίας, τις δικαστικές και δημόσιες αρχές και τους πολίτες, 
β) η διεκπεραίωση της αλληλογραφίας του Γ ενικού Γ ραμ¬ 
ματέα και η υποβοήθησή του στην άσκηση των καθηκόντων 
του και την επιτέλεση της αποστολής του, 
γ) ο προγραμματισμός και η οργάνωση κάθε είδους εκδη¬ 
λώσεων από τη Γ ενική Γ ραμματεία της Κυβέρνησης 
δ) ο χειρισμός των ζητημάτων πρωτοκόλλου κατά τη συμ¬ 
μετοχή των μελώντης Κυβέρνησης, Υφυπουργών, ή Γενικών 


Γραμματέων ως εκπροσώπων της Κυβέρνησης στις εθνικές 
εορτές και τις επίσημες τελετές, 
ε) η παρακολούθηση του ημεδαπού και αλλοδαπού Τύπου 
και των λοιπών μέσων μαζικής ενημέρωσης καθώς και η ενημέ¬ 
ρωση των αρμόδιων υπηρεσιών για τις αποφάσεις του Υπουρ¬ 
γικού Συμβουλίου και των συλλογικών κυβερνητικών οργάνων. 

Άρθρο 5 
Νομικό Γ ραφείο 

1. Το Νομικό Γ ραφείο παρακολουθείτο νομοθετικό και κα¬ 
νονιστικό έργο της Κυβέρνησης και ιδίως: 

α) Παραλαμβάνει τα σχέδια νόμων και τις υπουργικές τρο¬ 
πολογίες και ελέγχει τη συνδρομή των κατά το Σύνταγμα και 
τον Κανονισμό της Βουλής απαιτουμένων προϋποθέσεων 
προκειμένου να κατατεθούν στη Βουλή. 

β) Διαβιβάζει τα σχέδια νόμων και όσες υπουργικές τροπολο¬ 
γίες κρίνεται αναγκαίο προς επεξεργασία στη Κ.Ε.Ν.Ε. και συ¬ 
νεργάζεται με αυτή για τη ρύθμιση κάθε διαδικαστικού θέματος 
που σχετίζεται με τη λειτουργία της και την επεξεργασία των σχε¬ 
δίων από την Επιτροπή, στις συνεδριάσεις της οποίας παρίστα- 
ται υποχρεωτικώς εκπρόσωπος του Νομικού Γ ραφείου. Σε περί¬ 
πτωση έκτατης ανάγκης η Κ.Ε.Ν.Ε. μπορεί να συνεδριάσει και χω¬ 
ρίς την παρουσία εκπροσώπου του Νομικού Γ ραφείου, ύστερα 
από σχετική ειδοποίηση του Γ ραφείου προς την Επιτροπή. 

γ) Καταθέτει τα σχέδια των νόμων και των υπουργικών τρο¬ 
πολογιών στη Βουλή. 

δ) ΠαρακολουθείτιςεργασίεςνομοθετικούέργουτηςΒου¬ 
λής μέχρι την ψήφιση των νομοσχεδίων και την περαιτέρω 
διαδικασία έκδοσης και δημοσίευσης νόμων. 

ε) Διαβιβάζει τα σχέδια Προεδρικών Διαταγμάτων με κανο¬ 
νιστικό χαρακτήρα στο Συμβούλιο της Επικράτειας προς επε¬ 
ξεργασία και προωθεί τα σχέδια αυτά μετά την επεξεργασία 
τους προς υπογραφή στον Πρόεδρο της Δημοκρατίας. 

στ) Εξετάζει τη νομιμότητα των σχεδίων Πράξεων Νομοθε¬ 
τικού Περιεχομένου, Πράξεων του Υπουργικού Συμβουλίου, 
αποφάσεωντου Πρωθυπουργού καθώς και προεδρικών δια¬ 
ταγμάτων που εκδίδονται με πρόταση του Πρωθυπουργού ή 
του Υπουργικού Συμβουλίου. 

ζ) Μεριμνά για τη θεώρηση των δοκιμίων των φύλλων της 
Εφημερίδας της Κυβερνήσεως και την αποστολή τους στο 
Εθνικό Τυπογραφείο. 

2. Το Νομικό Γ ραφείο έχει και τις ακόλουθες αρμοδιότητες: 
α) Εκπονεί μελέτες, καταρτίζει προτάσεις για αναγκαίες νο¬ 
μοθετικές μεταρρυθμίσεις και εισηγείται στον Πρωθυπουργό 
για κάθε θέμα νομιμότητας της κυβερνητικής λειτουργίας κα¬ 
θώς και για ειδικά θέματα νομοθετικής πολιτικής της Κυβέρνη¬ 
σης και συντονισμού και προώθησηςτου Κυβερνητικού έργου. 

β) Γνωμοδοτεί για κάθε θέμα για το οποίο ερωτάται από τον 
Πρωθυπουργό ή τον Γενικό Γ ραμματέα της Κυβέρνησης και 
γ) Ασκεί κάθε άλλη αρμοδιότητα που του ανατίθεται από 
τον Πρωθυπουργό ή τον Γ ενικό Γ ραμματέα της Κυβέρνησης. 

Άρθρο 6 

Γ ραφείο Γ ραμματειακής Υποστήριξης 
των Κυβερνητικών Οργάνων και Επιτροπών 

Το Γραφείο Γραμματειακής Υποστήριξης των Κυβερνητι¬ 
κών Οργάνων ασκεί ιδίως τις εξής αρμοδιότητες: 

α) Παρέχει γραμματειακή υποστήριξη στο Υπουργικό Συμ¬ 
βούλιο, στα συλλογικά κυβερνητικά όργανα καθώς και στις 
διϋπουργικές επιτροπές εκτός εάν τα καθήκοντα αυτά έχουν 
ανατεθεί σε άλλα όργανα, και ειδικότερα: 

αα) Προετοιμάζει τους φακέλους και καταρτίζει και κοινοποιεί 
την ημερήσια διάταξη των θεμάτων που πρόκειται να εισαχθούν 
για συζήτηση ή λήψη απόφασης στα παραπάνω όργανα, 
ββ) Τηρεί πρακτικά των συζητήσεων, 
γγ) Συντάσσει σε συνεργασία μετά αρμόδια Υπουργεία και 
το Νομικό Γ ραφείο σχέδια Πράξεων Νομοθετικού Περιεχο- 

μενού, Πράξεων Υπουργικού Συμβουλίου και Προεδρικών 
Διαταγμάτων που εκδίδονται με απόφαση του Υπουργικού 
Συμβουλίου και μεριμνά για την υπογραφή τους από τον 
Πρωθυπουργό και τα μέλη του Υπουργικού Συμβουλίου. 

δδ) Συντάσσει σε συνεργασία με το Νομικό Γραφείο σχέδια 
αποφάσεων, γνωμοδοτήσεων, εισηγήσεων, προτάσεων και κάθε 
άλλης πράξης των ανωτέρω κυβερνητικών οργάνων και μεριμνά 
για την υπογραφή και κοινοποίηση τους στους αρμόδιους Υπουρ¬ 
γούς και τις αρμόδιες υπηρεσίες και την εν γένει διακίνησή τους. 

β) Εκπονεί μελέτες και συντάσσει προτάσεις και εισηγή¬ 
σεις για όλα τα θέματα που εμπίπτουν στον κύκλο των αρμο¬ 
διοτήτων του, για τη βελτίωση της λειτουργίας των κυβερνη¬ 
τικών οργάνων καθώς και άλλων υπηρεσιών, των οποίων η δι¬ 
οικητική και οικονομική υποστήριξη έχει ανατεθεί στη Γ ενική 
Γραμματεία της Κυβέρνησης. 

Άρθρο 7 

Γ ραφείο Διοικητικής και Οικονομικής Υποστήριξης 

Το Γ ραφείο Διοικητικής και Οικονομικής Υποστήριξης με¬ 
ριμνά για τη λειτουργία της Γ ενικής Γ ραμματείαςτης Κυβέρ¬ 
νησης, χειρίζεται τα θέματα υπηρεσιακής κατάστασης του 
κάθε είδους προσωπικού αυτής καθώς και τα θέματα οικονο¬ 
μικής υποστήριξης των υπηρεσιών της. 

Ειδικότερα, το Γ ραφείο Διοικητικής και Οικονομικής Υπο¬ 
στήριξης έχει τις ακόλουθες αρμοδιότητες: 

α) Τηρεί το Πρωτόκολλο και το Αρχείο της Γενικής Γραμμα- 
τείας της Κυβέρνησης και διανέμει στις αρμόδιες υπηρεσίες 
της έγγραφα που απευθύνονται σε αυτήν. Κάθε Γ ραφείο δύ- 
ναταινατηρεί ίδιο αρχείο γιατα θέματα της αρμοδιότητάςτου. 

β) Μεριμνά για τη δημοσίευση στην Εφημερίδα της Κυβερ- 
νήσεωςτων Πράξεων Νομοθετικού Περιεχομένου, των Πρά¬ 
ξεων του Υπουργικού Συμβουλίου, των συλλογικών κυβερ¬ 
νητικών οργάνων και των διυπουργικών επιτροπών, των προ¬ 
εδρικών διαταγμάτων που εκδίδονται με πρόταση του 
Πρωθυπουργού ή του Υπουργικού Συμβουλίου ή των απο¬ 
φάσεων του Πρωθυπουργού και του Γενικού Γραμματέα της 
Κυβέρνησης καθώς και για την κοινοποίηση επίσημων αντι¬ 
γράφων τους στους αρμόδιους Υπουργούς και υπηρεσίες. 

γ) Διεκπεραιώνει την εν γένει αλληλογραφία της Κυβέρνη¬ 
σης και μεριμνά για την επικοινωνία της με δημόσιες υπηρε¬ 
σίες, νομικά πρόσωπα και τους πολίτες. 

δ) Αντιμετωπίζει, σε συνεργασία με τις διοικητικές και οικονο¬ 
μικές υπηρεσίες των οικείων Υπουργείων, ζητήματα που έχουν 
σχέση με τη θητεία των εν ενεργεία ή τέως μελών της κυβέρνη¬ 
σης, τηρεί τα σχετικά στοιχεία και εκδίδει σχετικά πιστοποιητικά. 

ε) Τηρεί και ενημερώνει τους φακέλους του προσωπικού του 
πολιτικού γραφείου του Πρωθυπουργού, της Γενικής Γραμμα¬ 
τείας της Κυβέρνησης, του πολιτικού γραφείου του Υπουργού 
Επικράτειας, του πολιτικού γραφείου του Υφυπουργού στον 
Πρωθυπουργό, του προσωπικού των Επιτροπών και των άλλων 
υπηρεσιών των οποίων η διοικητική και οικονομική υποστήριξη 
έχει ανατεθεί στη Γενική Γ ραμματεία της Κυβέρνησης. 

στ) Μεριμνά για την επιμόρφωση και εκπαίδευση σε συ¬ 
νεργασία με άλλους αρμόδιους φορείς του προσωπικού της 
Γενικής Γ ραμματείαςτης Κυβέρνησης. 

ζ) Συνεργάζεται για τα θέματα Πολιτικής Σχεδίασης Εκτα¬ 
τής Ανάγκης της Γενικής Γραμματείας της Κυβέρνησης και 
του Πολιτικού Γ ραφείου του Πρωθυπουργού με την αντί¬ 
στοιχη Διεύθυνση της Γ ενικής Γ ραμματείας Δημόσιας Διοί¬ 
κησης του Υπουργείου Εσωτερικών, Δημόσιας Διοίκησης και 
Αποκέντρωσης, η οποία και έχειτην σχετική ευθύνη. 

η) Επιφορτίζεται με την οικονομική υποστήριξη της Γενικής 
Γραμματείας της Κυβέρνησης, του Πολιτικού Γραφείου του 
Πρωθυπουργού, του Πολιτικού Γ ραφείου του Υπουργού Επι¬ 
κράτειας, του Πολιτικού Γραφείου του Υφυπουργού στον 
Πρωθυπουργό, της ΚΕΝΕ, της ΚΕΚ, της Επιτροπής Βιοηθι- 
κής, της Επιτροπής για τα Δικαιώματα του Ανθρώπου και της 
Επιτροπής για τα Αρχεία του Πρωθυπουργού. 


θ) Καταρτίζει, και εκτελεί τον προϋπολογισμό της Γ ενικής 
Γ ραμματείας της Κυβέρνησης και των υπηρεσιών που ανα- 
φέρονται στο εδάφιο η'. 

ι) Παρακολουθεί την εκτέλεση του προϋπολογισμού και 
την κίνηση των πιστώσεων. 

ια) Μεριμνά για την εντολή και εκκαθάριση των αποδοχών, 
επιδομάτων, οδοιπορικών και εξόδων κίνησης κάθε είδους 
αποζημιώσεων και λοιπών απολαβών του προσωπικού της 
Γενικής Γραμματείας της Κυβέρνησης και των υπηρεσιών 
που αναφέρονται στο εδάφιο η'. 
ιβ) Τηρείτο μητρώο μισθοδοσίας. 

ιγ) Μεριμνά για την έκδοση χρηματικών ενταλμάτων προ¬ 
πληρωμής, εντολώνπληρωμήςπροςτους υπολόγους καιτον 
εν γένει έλεγχο των υπολόγων των ενταλμάτων αυτών καθώς 
και για τον έλεγχο και την εκκαθάριση των κάθε είδους δα¬ 
πανών προμηθειών ή εκτέλεσης εργασιών. 

ιδ) Μεριμνά για την προμήθεια παγίων και αναλωσίμων υλι- 
κώνγιατις ανάγκες των υπηρεσιώντης Γενικής Γ ραμματείας 
της Κυβέρνησης και των υπηρεσιών που αναφέρονται στο 
εδάφιο η, και την εκποίηση αυτών, παρακολουθεί τη διάθεση 
και την εν γένει διαχείριση του υλικού αυτού και φροντίζει για 
τη συντήρηση και εξασφάλιση παντός είδους πραγμάτων που 
ανήκουν στις πιο πάνω υπηρεσίες και την εκποίηση αυτών. 

ιε) Μεριμνά για την κατάρτιση και εκτέλεση συμβάσεων 
προμηθειών και εκτέλεσης εργασιών. 

ιστ) Μεριμνά για τη βελτίωση συνθηκών στέγασης υπηρε¬ 
σιώντης Γενικής Γ ραμματείαςτης Κυβέρνησης και του Πολι¬ 
τικού Γ ραφείου του Πρωθυπουργού και για τον εξοπλισμό, 
τη συντήρηση και την καθαριότητα των κτιριακών και λοιπών 
εγκαταστάσεων των υπηρεσιών αυτών. 

ιζ) Μεριμνά για την ανάπτυξη εφαρμογών πληροφορικής 
βάσεων δεδομένων και συναφών θεμάτων. 

ιη) Μεριμνά για την τήρηση και τον εμπλουτισμό της ιστο¬ 
σελίδας της Γ ενικής Γ ραμματείας της Κυβέρνησης. 

ιθ) Τηρεί αρχείο των μελών της Κυβέρνησης, των Υφυπουρ¬ 
γών και των μελών των Συλλογικών Κυβερνητικών Οργάνων και 
Κυβερνητικών Επιτροπών και παρέχει σχετικές βεβαιώσεις. 

κ) Τηρεί αρχείο των διοριζομένων προσώπων από το Υπουρ¬ 
γικό Συμβούλιο, τα Κυβερνητικά Όργανα καιτους Υπουργούς 
σύμφωνα με τις κείμενες διατάξεις, όπως Προέδρων και με¬ 
λών διοικητικών συμβουλίων δημόσιων οργανισμών. 

ΚΕΦΑΛΑΙΟ Β' 

ΠΡΟΣΩΠΙΚΟ 

Άρθρο 8 

Σύσταση θέσεων προσωπικού 

Συνιστώνται τριάντα τέσσερις θέσεις μετακλητών υπαλλή¬ 
λων κάθε κατηγορίας και κλάδου προσωπικού της Γενικής 
Γ ραμματείας της Κυβέρνησης. 

Οι θέσεις αυτές είναι οι εξής: 

Α. Προϊσταμένων των γραφείων της Γ ενικής Γ ραμματείας 
της Κυβέρνησης. 

Θέσεις 4 
έκτων οποίων: 

α. 1 θέση προϊσταμένου του ιδιαίτερου γραφείου του Γ ενι¬ 
κού Γ ραμματέα 

β. 1 θέση προϊσταμένου του νομικού γραφείου 
γ. 1 θέση προϊσταμένου του γραφείου γραμματείας υπο¬ 
στήριξης των κυβερνητικών οργάνων 
δ. 1 θέση προϊσταμένου του γραφείου διοικητικής και οι¬ 
κονομικής υποστήριξης. 

Β 1. Κλάδος Π.Ε. Διοικητικού - Οικονομικού: Θέσεις 5 

2. Κλάδος Τ.Ε Πληροφορικής: Θέσεις 1 
Ειδικότητας α) επιστήμης των υπολογιστών (εοίίνναΓθ) 
ή β) μηχανικών Η/Υ (ΙταΓάνναΓθ) 

3. Κλάδος Δ.Ε. Διοικητικού - Λογιστικού: Θέσεις 6 
Προσωπικού Η/Υ 

ειδικότητας εισαγωγής 
στοιχείων στους Η/Υ: Θέσεις 2 
4. Κλάδος Υ.Ε. επιμελητών: Θέσεις 1 
οδηγών: Θέσεις 2 
υπαλλήλων καθαριότητας Θέσεις 3 
Γ. Ειδικών Συμβούλων: Θέσεις 6 
Ειδικών Συνεργατών: Θέσεις 4 

Άρθρο 9 

Προσόντα Διορισμού 

1. Ως προσόντα διορισμού στον εισαγωγικό βαθμό των κλά¬ 
δων ΠΕ, ΤΕ, ΔΕ και ΥΕ προσωπικού ορίζονται τα προβλεπό- 
μενα στο Π.Δ. 50/2001 "Προσόντα διορισμού σε θέσεις φορέ¬ 
ων του Δημόσιου Τομέα" (ΦΕΚ39 Α'), όπως ισχύει κάθε φορά. 

2. Καθήκοντα ειδικού συμβούλου της Γ ενικής Γ ραμματείαςτης 
Κυβέρνησης ανατίθενται σε πανεπιστημιακούς λειτουργούς ή σε 
μέλη του κύριου προσωπικού του Νομικού Συμβουλίου του Κρά¬ 
τους παράλληλα ή μη με την άσκηση των κύριων καθηκόντων 
τους ή σε δικηγόρους ή σε συνταξιούχους ανώτατους δικαστι¬ 
κούς λειτουργούς ή πολιτικούς επιστήμονες ή οικονομολόγους. 

Καθήκοντα ειδικού συνεργάτη ανατίθενται σε πτυχιούχους 
Α.Ε.Ι., Τ.Ε.Ι. ή δευτεροβάθμιας εκπαίδευσης. 

Η κατοχή θέσης ειδικού συμβούλου ή ειδικού συνεργάτη 
δεν συνεπάγεται αναστολή ασκήσεως του οικείου ελευθέρι¬ 
ου επαγγέλματος 

Άρθρο 10 
Πλήρωση θέσεων 

1. Η πλήρωση των θέσεων γίνεται: 

Α. Στις θέσεις προϊσταμένου του νομικού γραφείου με ανά¬ 
θεση καθηκόντων σε συνταξιούχο ανώτατο δικαστικό λει¬ 
τουργό ή σε νομικό σύμβουλο ή πάρεδρο του Νομικού Συμ¬ 
βουλίου του Κράτους ή σε Πανεπιστημιακό λειτουργό μέλος 
Δ.Ε.Π. Α.Ε.Ι. με γνωστικό αντικείμενο στο δίκαιο με παράλλη¬ 
λη άσκηση των κυρίων καθηκόντων του ή αποκλειστικώς, ή 
σε δικηγόρο στον Άρειο Πάγο. 

Β. Στις λοιπές θέσεις προϊσταμένων είτε με διορισμό είτε με 
απόσπαση από θέση του Δημοσίου ή νομικά πρόσωπα δημο¬ 
σίου δικαίου ή με απόσπαση προσωπικού από νομικά πρό¬ 
σωπα ιδιωτικού δικαίου του δημόσιου τομέα ή με σχέση ιδιω¬ 
τικού δικαίου, εφόσον κατέχουν πτυχίο Α.Ε.Ι. 

Γ. Στις υπόλοιπες θέσεις με απόσπαση ή διορισμό. 

2.0 διορισμός καιη παύση του προσωπικού της Γενικής Γραμ- 
ματείας της Κυβέρνησης γίνεται με απόφαση του Πρωθυπουρ¬ 
γού που δημοσιεύεται στην Εφημερίδα της Κυβερνήσεως. 

3. Οι υπάλληλοι κάθε κατηγορίας του Δημοσίου των οργα¬ 
νισμών τοπικής αυτοδιοίκησης των λοιπών Ν.Π.Δ.Δ. και των 
Ν.Π.I.Δ. που υπάγονται στο δημόσιο τομέα όπως αυτός οριο- 
θετείται από το άρθρο 14 παρ. 1 του Ν. 2190/1994 (ΦΕΚ Α' 
28), μπορούν να αποσπώνται σε κενές οργανικές θέσεις αντι¬ 
στοίχων κλάδων ή ειδικοτήτων της Γενικής Γραμματείας της 
Κυβέρνησης με απόφαση του Πρωθυπουργού, κατά παρέκ¬ 
κλιση των σχετικών διατάξεων, εφόσον κατέχουν τα τυπικά 
προσόντα που απαιτούνται για τη θέση αυτή. 

Άρθρο 11 

Αποδοχές 

1. Με την επιφύλαξη του άρθρου 3 το προσωπικό που υπη¬ 
ρετεί με απόσπαση λαμβάνει το σύνολο των πάσης φύσεως 
αποδοχών και επιδομάτων από την υπηρεσία από την οποία 
έχει αποσπασθεί. 

2. Με την επιφύλαξη του άρθρου 3, το μισθολογικό κλιμάκιο 
των μετακλητών υπαλλήλων καθορίζεται με την πράξη διορι¬ 
σμού τους και μπορεί να ανέρχεται έως το 1 ο μισθολογικό κλι¬ 
μάκιο για καθεμιά κατηγορία υπαλλήλων (ΠΕ, ΤΕ, ΔΕ και ΥΕ), 
σύμφωναμετοάρθρο3,παρ. Ι,του Ν.3205/2003 (ΦΕΚΑ'297), 

3. Οι αποδοχές των ειδικών συμβούλων και των προϊσταμέ¬ 


νων του Ιδιαίτερου Γ ραφείου του Γενικού Γ ραμματέα της Κυ¬ 
βέρνησης, του Γ ραφείου Γ ραμματειακής Υποστήριξης των 
Κυβερνητικών Οργάνων και του Γ ραφείου Διοικητικής και Οι¬ 
κονομικής Υποστήριξης, ορίζονται για τους κατόχους διδα¬ 
κτορικού διπλώματος στο 95% για τους κατόχους αναγνωρι¬ 
σμένου μεταπτυχιακού τίτλου σπουδών στο 90%, για τους κα¬ 
τόχους πτυχίου Α.Ε.Ι. στο 85%, και για τους ειδικούς 
συνεργάτες στο 75% - 85% του συνόλου των πάσης φύσεως 
αποδοχών που αντιστοιχούν κάθε φορά στον 1 ο βαθμό Ειδι¬ 
κών Θέσεων. Όσοι από τους παραπάνω υπηρετούν με από¬ 
σπαση επιλέγουν μεταξύ των αποδοχών που προβλέπονται 
στην παρούσα παράγραφο και εκείνων της υπη ρεσίας από την 
οποία έχουν αποσπασθεί. 

4. Το προσωπικό που υπηρετεί με ανάθεση καθηκόντων στη 
Γ ενική Γ ραμματεία της Κυβέρνησης λαμβάνει επιμίσθιο που κα¬ 
θορίζεται με την απόφαση της ανάθεσης σε ποσοστό από 30% 
έως 50% του συνόλου των αποδοχών της κύριας θέσης τους 
ανάλογα με τα καθήκοντα και το χρόνο της απασχόλησης. 

Άρθρο 12 

Δαπάνες 

1. Οι δαπάνες λειτουργίας της Γ ενικής Γ ραμματείαςτης Κυ¬ 
βέρνησης και του Πολιτικού Γραφείου του Πρωθυπουργού 
βαρύνουν τον κρατικό προϋπολογισμό. Οι αναγκαίες πιστώ¬ 
σεις εγγράφονται, κάθε έτος σε ιδιαίτερο φορέα και με ιδιαί¬ 
τερους κωδικούς αριθμούς στον προϋπολογισμό του Υπουρ¬ 
γείου Οικονομίας και Οικονομικών. Η διάθεση των πιστώσεων 
γίνεται με απόφαση του Υπουργού Οικονομίας και Οικονομι¬ 
κών και η διενέργεια των αντίστοιχων δαπανών γίνεται από το 
Γενικό Γραμματέα της Κυβέρνησης ως κύριο διατάκτη. 

2. Στη Γ ενική Γ ραμματεία της Κυβέρνησης ανήκει η διαχείρι¬ 
ση, συντήρηση καιεποπτείατων κτιρίωντης και των κτιρίων του 
Πολιτικού Γραφείου του Πρωθυπουργού, του περιβάλλοντος 
αυτού χώρου και των εγκαταστάσεων, επίπλων, σκευών και κά¬ 
θε άλλου εξοπλισμού τους των μηχανημάτων, των οχημάτων και 
του αναλώσιμου ή μη υλικού που διατίθενται για τις ανάγκες των 
υπηρεσιώντης καιτου Πολιτικού Γραφείουτου Πρωθυπουργού. 

3. Τα αρμόδια όργανα και ο τρόπος κατά την προηγούμενη 
παράγραφο διαχείρισης συντήρησης και εποπτείας όπως 
και κάθε άλλη σχετική με το θέμα αυτό λεπτομέρεια, ορίζο¬ 
νται με απόφαση του Γενικού Γ ραμματέα της Κυβέρνησης. 

Άρθρο 13 

Μεταβατικές Διατάξεις 

Οι αποσπασμένοι και μετακλητοί υπάλληλοι και οι ειδικοί σύμ¬ 
βουλοι και ειδικοί συνεργάτες που υπηρετούν κατά τη δημοσί¬ 
ευση του παρόντος στη Γ ενική Γ ραμματεία του Υπουργικού 
Συμβουλίου εντάσσονται αυτοδικαίως και μετο ίδιο νομικό κα¬ 
θεστώς σε προβλεπόμενες από το άρθρο 8 αντίστοιχες θέσεις. 

Το Π.Δ. 86/1996 (ΦΕΚ Α 70) καταργείται με την έναρξη 
ισχύος του παρόντος διατάγματος. 

Άρθρο 14 

Η ισχύς του παρόντος διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 4 Φεβρουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

